**Kirjallisuustutkielma ja -esitelmä on yksi äidinkielen ja kirjallisuuden arvioitavista**

**töistä. Tehtäväkokonaisuus on tärkeä, koska sen kautta opit ja osoitat monia äidinkielen keskeisiä taitoja. Seuraavassa muutamia niistä taidoista:**

**- taito etsiä omaan aiheeseen liittyvää tietoa ja arvioida sen luotettavuutta**

**ja merkittävyyttä oman työn kannalta**

**- taito pohtia lukemaansa**

**- taito hyödyntää kirjallisuusanalyysin keskeisiä käsitteitä (esim. kertoja, teema…)**

**- taito esittää asiat tarvittaessa tiiviisti, selkeästi ja havainnollisesti**

**Tehtävän painoarvo arvioinnissa suuri, ja tehtävää voi kutsua päättötyöksi.**

**TEHTÄVÄN OHJEET**

**Yksilötyö**

**Valitse opettajan kanssa yhteistyössä tutkittavaksesi joku suomalainen**

**merkittävä kirjailija, josta löytyy paljon tietoa. Kirjailija saa olla sama kuin jollain**

**toisella, mutta teidän tulee lukea eri kirja. Kirjailijaosuuden voi tehdä yhteistyössä,**

**mutta kukin kirjoittaa oman tutkielmansa. Vain yksi kirjailija voi olla yhdellä parilla samalla luokalla, koska tarkoituksena on esitellä myös muulle luokalle suomalaisia kirjailijoita.**

**Lue kirjailijalta ainakin yksi teos.**

**Kirjoita kirjailijasta ja lukemastasi teoksesta tutkielma, jonka pohjalta pidät luokalle esitelmän erikseen sovittuna aikana.**

**Käytä tutkielmassa ainakin seuraavia lähteitä: lukemasi kirja (romaani), jokin muu nettilähde kuin Wikipedia-sivusto ja jokin muu painettu lähde kuin lukemasi romaani.**

**Tutkielman osat:**

**- kansilehti,**

**- sisällysluettelo,**

**- 2 – 4 sivua tutkielmatekstiä kirjailijasta ja kirjasta,**

**- lähdeluettelo,**

**- liitteet: kirjailijan teosluettelo sekä mahdollisesti kuvia.**

**Tutkielman tulee olla valmis maaliskuun 22. päivä, ja se jätetään opettajalle**

**Pedanetiin (Maikun äikkä ja oman luokan tunnus) tehtäväkansioon liitetiedostona.**

**Maaliskuun viimeisellä viikolla aletaan pitää tutkielmien pohjalta esitelmiä.**

 **KÄYTÄNNÖN OHJEET**

**1. Kirjoita tietokoneella. Fonttikoko on 12. Otsikot voivat olla 14:lla.**

**Selkeä fontti.**

**Kirjoita tutkielma täydellisin lausein, ei luetteloita (paitsi lähteet ja**

 **teosluettelo). Noudata tutkielman virallista mallia. Katso ohjeita**

 **oppikirjasta ja Pedanetista kohdasta Seijan äikkä: MATERIAALEJA.**

 Tee tekstiin otsikot, kappalejako, lähdemerkinnät ja loppuun lähdeluettelo.

Teosluettelo ja mahdolliset kuvat tulevat liitteiksi tutkielman loppuun lähteiden jälkeen.

- tyhjä riviväli kappaleiden väliin (vertaa asiakirjan perusmalli)

* + merkitse lähteet, joista lainasit tekstiä tai kuvia tutkielmaasi

(nettisivujen koko osoite, lukemasi kirja, mahdolliset muut lähteet)

* + myös kuvat vaativat lähdemerkinnän, samoin kuvatekstin

(keksi itse kuvateksti, jos käytät kuvia tekstissäsi)

 - lähteet merkitään niin, että niiden perusteella lukija löytää alkuperäistekstin

 (katso mallia oppikirjasta ja Pedanetin ohjeista tarkemmin)

 - lähteet merkitään täydellisinä lähdeluetteloon oman otsikon alle

 tutkielman loppuun; sen lisäksi lähteisiin viitataan tutkielmatekstin sisällä

 erilaisin tekstiin sopivin tavoin (katso mallia kirjasta)

 **2. Tee ensin kansilehti**

**Kansilehteen tulee koulun nimi, oma koko nimesi ja luokka**

**vasemmalle ylös.**

Työn nimi on kaksiosainen:

* + kirjoita otsikoksi alkuun **KIRJALLISUUSTUTKIELMA**, **sitten oma pääotsikkosi, joka tulee kirjailijasta ja kirjasta**

**3. Tee sitten SISÄLLYSLUETTELO omalle sivulleen.**

**4. Ensimmäinen varsinaisen tutkielman otsikko on 1. JOHDANTO.**

**-** siinä kerrot alussa, mitä tutkit, miten ja miksi.

**5. Seuraavaksi 2. PÄÄOTSIKKO kertoo kirjailijan.**

 - Kerro kirjailijasta ja hänen tuotannostaan.

 (Tässä voi olla väliotsikko tai väliotsikoita.)

 - Etsi ensin tietoa kirjailijasta, ja kirjoita tietojen pohjalta lyhyt kirjailijakuvaus

 hyvällä yleiskielellä. (Käytä kirjailijasta koko nimeä, älä siis sinuttele häntä.)

 Kuvauksessa tulee olla jonkin verran olennaisia henkilötietoja ja tietoja kirjailijantyöstä. Mainitse myös joitakin hänen julkaisemiaan teoksia. Liitä loppuun lähdeluettelon jälkeen lista kirjailijan kaikista teoksista.

 Kuvaile, mitä tyylisuuntaa eli genreä kirjailija edustaa. Kuvaile tyylisuuntaa. Kerro joitakin tunnettuja muita kyseisen tyylisuunnan kirjailijoita oman kirjailijasi lisäksi: siten liität kirjailijan laajempaan kirjalliseen yhteyteen.

 Voit lainata osittain suoraan lähdetekstiä, osittain referoida ja tietysti kirjoittaa myös omaa tekstiäsi. Merkitse lähdetiedot sekä tekstin sisälle että luettelona loppuun lähdeluetteloksi, suorissa lainauksissa aina lainatun tekstin loppuun lainausmerkkien jälkeen sulkuihin ja referoidussa tekstissä tekstin sisälle viittauksena tai loppuun.

**6. Seuraavaksi 3. PÄÄOTSIKKO kertoo luetusta kirjasta.**

 **Kirjoita sen jälkeen arviointi lukemastasi kirjasta oheisten ohjeiden mukaan.**

 **Kirjoita kokonaisin lausein, ei numerointia, vaan kappalejakoja ja yhtenäinen**

 **teksti.**

**ROMAANISTA KUVATAAN SEURAAVAT ASIAT:**

1. Kirjan kirjoittaja, kirjan koko nimi, julkaisuaika ja painopaikka.
2. Kirjan aihe (mistä kirja kertoo parilla lauseella, ei sama kuin juoni).
3. Kirjan miljöö (tapahtuma-aika ja -paikka).
4. Kirjan tärkeimmät henkilöt (kuvaile varsinkin päähenkilöä).
5. Kirjan juoni (lyhyesti, myös loppuratkaisu mukaan).
6. Kirjan kertoja (minä- vai hänkertoja). Todista kertojan näkökulma

lyhyellä tekstilainauksella kirjasta, merkitse lainaus lainausmerkkeihin

ja lainauksen jälkeen sulkuihin sivunumero, josta lainaus on otettu.

1. Kirjan kieli (puhe- vai kirjakieltä vai molempia, onko paljon vertauksia tai

mahdollisesti vaikeita sanoja, kielikuvia). Kirjoita kielestä jokin esimerkki,

muista kertoa, miltä sivulta esimerkki on.

1. Kirjan tematiikka: esimerkiksi millainen tärkeä asia kirjassa nousee esiin elämästä,

mitä kirjailija aiheestaan haluaa sanoa lukijalle (esim. jos aiheena on sota, teemana voi olla sodan raakuus ja mielettömyys). Perustele näkemyksesi teemasta kirjan

tekstillä.

 9. Kirjan tyylisuunta, perustelut tyylisuunnalle.

 10. Mitä pidit kirjasta ja miksi?

**HUOM! Voit tehdä kappalejaon siten, että kirjoitat joka kohdasta**

**oman kappaleensa tai voit yhdistää joitain lyhyitä kohtia samaan kappaleeseen.**

**7. Tutkielmatekstin viimeinen, eli 4. PÄÄOTSIKKO on**

 **Yhteenveto/Lopuksi/Arviointia:**

 - siinä arvioit lukukokemustasi ja kerrot, miten tutkielman tekeminen sujui,

 mitä opit ja mitä pidit tutkielman tekemisestä

**8. Ihan loppuun on tapana laittaa omana pääotsikkonaan**

 **LÄHDELUETTELO (ilman edessä olevaa numeroa)**

 **ja mahdolliset erikseen numeroidut LIITTEET, joissa on oma alaotsikko**

 **joka sivulla, esim. LIITE 1: Teosluettelo, LIITE 2: Kuvia kirjoista**

**9. Työn palautus hiihtoloman jälkeen maaliskuun 22. päivä**

Lähetä valmis kirjallinen tutkielmasi liitteenä pdf-muodossa Peda.netiin (oppiaineet: äidinkieli ja kirjallisuus: Maikun äikkä: oman luokan kansio ja tehtävän palautus).

Kun lähetät työn pdf-muodossa, niin sen muoto pysyy samana.

 Muista kirjoittaa työ kokonaisin lausein. Muokkaa lainattua tekstiä sopimaan omaan

 tekstiisi. Muista myös merkitä lähdeviitteet tekstin sisälle ja lähteet luetteloon loppuun.

 Kirjoita asiatyylillä, älä esimerkiksi sinuttele kirjailijaa tai kritisoi ilman perusteluita.

 Onnea matkaan!

HUOM. Jos työsi jostain syystä myöhästyy, kerro ajoissa opettajalle, että vaihdetaan esitelmäaika. Jos työ myöhästyy ilman hyvää syytä, se vähentää arvosanaa.

**ARVIOINTI**

**Arviointi annetaan sekä tutkielmasta että suullisesta esitelmästä: niistä muodostuu yhteisnumero, jossa kirjallinen työ painottuu rajatapauksissa.**

**Jokainen antaa arvosanan itselleen, ja sen lisäksi luokan oppilaat tekevät nimettömän vertaisarvioinnin suullisesta esitelmästä. Itsearviointi ja toveriarviointi tehdään Classroomissa.**

**Arviointikriteereistä**

**Välttävä (5- ... 5½): Työ on tehty osittain, mutta ajoissa, ohjeita on noudatettu vaillinaisesti: esimerkiksi on tehty vain suullinen tai kirjallinen osa tai on tehty tutkielma vain kirjailijasta tai kirjasta.**

 **Kirjallinen osuus on suoraa kopiointia esimerkiksi Wikipediasta, omaa tekstiä ei juuri ole (lähde vain Wikipedia, ei ehkä merkitty lähdettä lainkaan).**

 **Työ on sisällöltään niukka.**

**Kohtalainen (6- … 6½):**

**Työ on tehty ajoissa, mutta ohjeita noudatettu vaillinaisesti: esimerkiksi lähteenä on vain Wikipedia tai on vain yksi lähde, esitys on sisällöltään niukka ja sisältää lähinnä kuvausta, ei tulkintaa. Lähde on saatettu merkitä työn loppuun.**

 **Kirjailijakuvauksen osuus on lähinnä kopiointia, ei referointia, joka sisältää omaa tekstiä. Oman tekstin ja kopioionin eroa ei ole osoitettu.**

 **Teoksen kuvaus sisältää osittain pyydetyt kohdat. Kirjoitusasu voi olla kohtalaisen ja tyydyttävän väliltä.**

 **Esittäminen on lähinnä tutkielman suoraa lukemista, eikä muuta havainnollistamista ole. Tekstinäyte luetusta kirjasta puuttuu esitelmästä.**

**Tyydyttävä (7- … 7½):**

**Työ on tehty ajoissa, ohjeita on pääosin noudatettu:**

**sisältö on lyhyehkö, mutta tietoa on sekä kirjailijasta että kirjasta, lähteet on merkitty ainakin työn loppuun.**

 **Kirjailijaosuuden teksti sisältää myös referointia suoran kopioinnin lisäksi.**

 **Teoksen kuvaus sisältää myös tulkintaa. Mukana voi olla esimerkiksi tekstilaina teoksesta. Tekstin kirjoitusasu on tyydyttävä.**

**Esittäminen painottuu pääasiassa esitelmän lukemiseen.**

 **Mukana voi olla jotakin havainnollistamista, kuten lukunäyte teoksesta.**

**Hyvä (8- … 8½):**

**Ohjeita on noudatettu ja työ on tehty ajoissa:**

 **Tutkielma on kirjoitettu hyvällä yleiskielellä, ja asiaa on sopivasti sekä kirjailijasta että kirjasta. Tutkielmassa on käytetty luetun kirjan lisäksi ainakin kahta lähdettä, joista toinen on muu kuin nettilähde.**

 **Tutkielma sisältää suoran kopioinnin ohella referointia ja omaa tekstiä, myös tulkitsevaa tekstiä.**

 **Lähdeviitteet on merkitty selvästi niin, että tietää, mikä on lainattua tekstiä ja mikä on omaa. Viittauksia on myös tutkielman sisällä. Lähteet on merkitty tutkielman loppuun.**

 **Suullinen esitys on selkeä, mietitty kokonaisuus. Esittäjä katsoo välillä yleisöön. Havaintovälineenä on käytetty luettua kirjaa ja jotain muuta, kuten esimerkiksi kirjailijan kuvaa tms.**

**Kiitettävä (9- ... 9½):**

**Työ on tehty annettuja ohjeita noudattaen ja ajoissa:**

 **Tutkielma on kirjoitettu kiitettävällä yleiskielellä, ja asiaa on sopivasti sekä kirjailijasta että kirjasta. Tutkielmassa on käytetty luetun kirjan lisäksi ainakin kahta lähdettä, joista toinen on muu kuin nettilähde.**

 **Tutkielma sisältää suoran kopioinnin ohella referointia ja omaa tekstiä, myös tulkitsevaa tekstiä. Tekstin tulkinta on perusteltua ja sitä on enemmän kuin yhdessä kohdin. Teoksen teemaa on osattu tulkita ja perustella.**

 **Lähdeviitteet on merkitty selvästi niin, että tietää, mikä on lainattua tekstiä ja mikä on omaa. Viittauksia on myös tutkielman sisällä. On osattu merkitä lähteet suoriin lainoihin ja referoituun tekstiin. Lähdeluettelo on tutkielman lopussa.**

 **Suullinen esitys on selkeä, mietitty kokonaisuus. Esittäjä katsoo välillä yleisöön. Luetun tekstin lisäksi on omaa tekstiä. Havaintovälineenä on käytetty luettua kirjaa ja jotain muuta, kuten esimerkiksi kirjailijan kuvaa tms.**

**Erinomainen (9½ … 10):**

**Tutkielma täyttää kiitettävän kriteerit (katso edellinen kohta). Sen lisäksi tulkinta osoittaa harvinaislaatuista kypsyyttä tai perustelut ovat todella mietittyjä. Kirjailijalta on saatettu lukea useita teoksia ja/tai tutkielmassa on käytetty useampia lähteitä kuin tehtävänannossa on pyydetty. Työ on tehty todella perusteellisesti.**